मार्क्सवाद सर्च करने के बाद जनसभा में बोले नेता
केरल में हमलों के खिलाफ जन अधिकार समिति ने धरना दिया
भास्कर संवाददाता | खरगोन
केरल में भाजपा व संघ प्रेरित कार्यकर्ताओं की हत्या व जानलेवा हमलों के विरोध में जन अधिकार समिति के तत्वावधान में बुधवार को टीआईटी कॉम्प्लेक्स में धरना दिया। सभा के पहले कुछ पदाधिकारियों ने मार्क्सवाद की गतिविधियों को गूगल पर सर्च किया। ज्यादा जानकारी नहीं मिली। पुस्तकों में से इतिहास टटोला और सभा में खूब बरसे। जन अधिकार समिति सह संयोजक कन्हैया कोठाने ने पूछने पर बताया मैंने व कल्याणजी ने मोबाइल पर सर्च किया, लेकिन हमें कोई जानकारी नहीं मिल पाई।
दोपहर 1 बजे से 3 बजे तक धरना सभा हुई। आरएसएस खरगोन विभाग कार्यवाह सुनील बागुल ने कहा, केरल में माकपा की सरकार के संरक्षण में संघ, भाजपा व संघ प्रेरित संगठन कार्यकर्ताओं की हत्या व जानलेवा हमले की निरंतर घटनाएं हो रही हैं। जिला संघचालक ओमप्रकाश पाटीदार, समिति संयोजक कल्याण अग्रवाल जिला कार्यवाह किशोर छटिये, विहिप संगठन मंत्री सुरेशजी, सुदीप पाटीदार, पूर्व विधायक नवनीतलाल महाजन, सांसद सुभाष पटेल, दीपक कानूनगो, शंभूसिंह मनहर, शालिनी रतौरिया, दिनेश यादव आदि मंचासीन थे। संचालन कन्हैया कोठाने ने किया।
bho_Deva hin_Deva mag_Deva hin_Deva hin_Deva